40 en sukkel my dood om gewig te verloor | Health24
Posted by: margerie | 2011/02/16
40 en sukkel my dood om gewig te verloor
Hi ek is 40, 1.59 en week tans 65kg so 8 maande terug het ek nog 53kg geweeg. Ek was Junie 2010 vir ''n histerktomie, maar het nog my eierstokke. Ek probeer reg eet en oefen maar ek kry net nie die gewig afgeskud nie en die ergste van alles my borste het omtrent 3 grootes vergroot! Ek weet nie meer wat om te doen nie ek is desperaat, enige raad?
Indien jy nog jou eierstokke na die histerektomie het, gebruik jy seker nie vroulike hormoonaanvullings nie? Ek sal eerstens aanraai dat jy wel hierdie probleem met jou ginekoloog bespreek want hierdie konstante gewigstoename is nie normaal nie tensy daar wel fout is met jou hormone (vroulike hormone, skildklier of insulien). Die dr sal miskien besluit om jou met vroulike of ander hormone te behandel as daar 'n gebrek is. Een van die ander faktore wat moontlik 'n rol speel is depressie. Baie vrouens ontwikkel depressie na 'n histerektomie omdat hulle die operasie as 'n verlies aan hul vrugbaarheid en/of vroulikheid beskou. Indien dit miskien 'n onderliggende faktor is, sal dit help om met 'n kliniese sielkundige te praat. Op die oomblik is jou BMI = 25.7 wat net bokant die boonste perk van normaal is. Toe jy 53 kg geweeg het, was jou BMI = 20.9 wat amper weer te laag was. Kom ons kyk of daar 'n hormoon tekort is of 'n depressie wat jou so gewig laat aansit. Hou aan met die oefening want dit help om jou gewig in toom te hou en werk ook teen depressie.